Title: Zbornik radova posvećen pentalogiji Dejana Stojanovića Svet u nigdini
Description: SVET U NIGDINI 
Pentalogija: *Ozar, Svet i Bog, Svet u nigdini, Svet i ljudi, Dom svetlosti*
Published 2017 by Udruženje književnika Srbije in Belgrade, Serbia .

REKLI SU O *SVETU U NIGDINI*

„*Svet u nigdini* je utopijska apsolutna knjiga Dejana Stojanovića, dakle malarmeovski apsolut, u neku ruku. Apsolutna priča, ili apsolutna knjiga, po Borhesu jeste knjiga pustinje. Peščana, zrnasto nedogledna i čestično neprebrojna ... U isti mah jedna vizija i himera. Zar upravo to nije razlog da žudimo za apsolutnom knjigom? *Svet u nigdini* Dejana Stojanovića jeste, na njegov način, taj ovaploćeni san." 
—Srba Ignjatović

„Uvek sam se pitao, i povodom svog pesničkog stvaralaštva, šta je to totalna pesma ... Može li se petoknjižje Dejana Stojanovića nazvati totalnom pesmom, onom o kojoj svaki ozbiljan pesnik sanja, još od Homera? Osetio sam neke takve impulse prilikom čitanja *Sveta u nigdini.* Ovo je jedna apsolutna pesma, jednog apsolutnog misaonog sistema koji radi uzduž i popreko svih naših civilizacijskih nasleđa." 
—Duško Novaković

„*(Svet u nigdini* nudi) radost spoznaje zbog otkrića koja zavređuju Nobela..." 
—Milan Lukić

„Odavno nismo imali, ako smo ikada i bili u prilici da se u srpskoj poeziji sa tim uopšte i susretnemo, pesničku pentalogiju."
—Dušan Stojković

„San svakog pesnika jeste da napiše svoju veliku, jedinstvenu, sveobuhvatnu knjigu u kojoj će na pravi način izneti sve svoje misli i osećanja što se javljaju u dugim razgovorima sa svetom. Pod onim svet podrazumevam sve pojavno i apstraktno što u jeziku postoji. Što je imenovano i što se može imenovati. Obimom zamašna pentalogija Dejana Stojanovića *Svet u nigdini* je pokušaj da se napiše takva knjiga. Ovo petoknjižje o svetu i svetlosti ambiciozan je poduhvat.“
—Bratislav R. Milanović

„Pentalogija, odnosno petoknjižje Dejana Stojanovića *Svet u nigdini*, neobičan je poduhvat u srpskoj književnosti." 
—Nikola Marinković

„Pesnički poduhvat, *Svet u nigdini* Dejana Stojanovića, u ovom trenutku je posebna pojava u srpskom jeziku." 
—Dragan Kolarević

„Malo je ovakvih knjiga u srpskoj književnosti."
—Ivan Cvetanović

„(Objavljivanje *Sveta u nigdini* jeste) krupan datum u savremenoj srpskoj poeziji."
—Miljurko Vukadinović

„Postojan i dosledan, Dejan Stojanović se svim svojim krugovanjima u svetu pesništva kao i filozofije, i uvek nešto više od svega toga, ostvario kao misleći čovek neprekinute stvaralačke misli. Od onog je stvaralačkog soja koji delom dokazuje postojanost davno uspostavljenog jedinstva Mistika i Maga. Onog koji puno zna, koji je, po Beli Hamvašu, Mistik, i onog drugog, sa imenom Mag, koji takođe zna, ali znanje mu je u funkciji podsticaja, odraz poriva da proviri i u onu drugu, manje znanu ili potpuno neistraženu stranu medalje do koje prvim pogledom svetlost ne dopire.“
—David Kecman Dako

„Autor je duboko zaronjen u pokušaj pronicanja suštine svemira, te smisla postanka i trajanja bića u njemu. Traga za ravnotežom i mogućnošću uspostavljanja harmonije u naoko nespojivim, disharmoničnim pojavama i pojmovima.“ 
—Gordana Vlahović

„Najnoviju knjigu, *Svet u nigdini*, Dejan Stojanović nam prinosi kao duhovnu antologiju. Ovo je ambiciozni poetsko-esejistički projekat u pretežno filosofskom, gustom i slojevitom petoknjižju o čoveštvu kao izvoru i ušću svih vidljivih i nevidljivih svetova. Rukopis je u inovativnoj avangardnoj formi... Dejan Stojanović mudro i znalački prepliće poeziju i prozu, epsko i lirsko ali i teorijsko-kritičko.“
—Zorica Arsić Mandarić

„Stojanovićeva naglašena kontemplativnost čini ga osobenim u savremenom pesničkom tvorenju, jednim od retkih koji nema dilemu oko jednakosti poezije i filozofije i neophodnosti njihovog valjanog razumevanja, koliko i mudrijeg odgonetanja značenja reči, te njegovo traganje u pesničkoj knjizi *Svet u nigdini* razumem kao traganje za smislom elementarnog opstanka u vremenu otuđenom, surovo stvarnom, zagledanom u sve i ništa.“
—Vidak Maslovarić

„Stojanovićev pesnički, prozni i dramski prosede predstavlja u eminentnom smislu defile osnovnih pojmova i egzistencijalija čovekovog bivstvovanja, njegove zemaljske i kosmičke sudbine. Reč je o slobodi, Apsolutu, Bogu, Đavolu, haosu, redu, istini, svetu itd. Filozofsko, religijsko i pesničko čine osnovno jezgro u tumačenju i razumevanju ontologije ljudskog opstajanja.“
—Jovo Cvjetković
Subjects: Zbornik radova posvećen pentalogiji Dejana stojanovića Svet u nigdini, dejan stojanović, srba Ignjatović, Miljurko Vukadinović
Places: Belgrade
Time periods: Okrugli sto održan u Udruženju književnika srbije 27. juna 2017. povodom objavljivana pentalogije Svet u nigdini Dejana stojanovića